**P.br.7/2018**

**OSNOVNI SUD U UROŠEVCU-OGRANAK U ŠTRPCU**, sudija pojedinac Bersim Šaipi, sa pravnom sekretaricom Oliverom Stojković, u parnici tužilje P.M. iz s. ...;, Opština ...;, koju zastupa V.D. adv. iz ...;, protiv tužene Opštine Štrpce, radi utvrđivanja svojine po osnovu održaja, van ročišta 15.02.2018.godine doneo je sledeću:

**P R E S U D U**

**NA OSNOVU PRIZNANJA**

**I. USVAJA SE** tužbeni zahtev, pa se **UTVRĐUJE**  da je tužilja P.M. vlasnik dela kat. parcele br.287 na mestu zvanom „ Cijarica“ po kulturi njiva, u površini od 00,91 ari, upisane u Sertifikatu o pravima na nepokretnu imovinu 27-3329 KZ Jažince, po osnovu održaja, kao savesni i zakoniti držalac, što je tužena dužna da joj prizna i dozvoli upis prava svojine na navedenoj nepokretnosti u Katastar nepokretnosti u Štrpcu, u protivnom ova će presuda služiti kao intabularna isprava, sve u roku od 15 dana po pravosnažnosti ove presude pod pretnjom prinudnog izvršenja.

**II.** Svaka stranka snosi svoje troškove postupka.

**O b r a z l o ž e nj e**

Tužilja je u tužbi navela da je dana 14.08.1981.godine zaključila pismeni ugovor o kupoprodaji nekretnine sa prodavcem sada pok. T.S. iz s. ...;, koja je bila ćerka i jedini zakonski naslednik zemljišno-knjižnog vlasnika tada pok. T.K.

Predmet kupoprodaje je bio deo kat. parcele 287 na mestu zvanom „Cijarica“, po kulturi njiva, u površini od 00,91 ari, koji je tužilji bio neophodan za put odnosno izlazak na glavni regionalni

put Brezovica - Prizren sa njene kat. parcele br.289 na kojoj je tužilja posedovala porodičnu kuću.

 Prilikom zaključenja pomenutog ugovora ugovarači su izvršili svoje ugovorne obaveze tako što je kupac isplatio ugovorenu kupoprodajnu cenu a prodavac omogućio kupcu ulazak u državinu predmetne nepokretnosti, što su konstatovali svojim potpisima u prisustvu svedoka. Tužilja od početka 1981.godine nesmetano koristi deo predmetne nepokretnosti sve do dana podnošenja tužbe tako da istu niko nije uznemiravao a niti osporavao pravo svojine.

 Pok. T.S. nije imala dece a ni drugih Zakonskih naslednika, a imajući u vidu Zakon o nasleđivanju na Kosovu i odredbu čl.128.3. koja propisuje da ukoliko se u roku od 20. godina od dana smrti ostavioca niko od naslednika ne pojavi smatraće se da ostavilac nije imao naslednike i Opština će imati pravo na nasleđivanje u smislu odredbe čl.21 Zakona o nasleđivanju, zbog čega je u konkretnom sporu Opština Štrpce pasivno legitimisana u svojstvu tužene kao stranka.

 Tužbenim zahtevom traži da je putem održaja stekla pravo svojine na delu navedene nepokretnosti u nesmetanom i neprekidnom korišćenju i mirnoj državini više od 20. godina kao savesnog držaoca shodno odredbi čl.28 st.4 Zakona o osnovama svojinsko – pravnih odnosa i odredbi čl.40 st.1 sadašnjeg Zakona o vlasništvu i drugim stvarnim pravima koji je sada u primeni, sa predlogom da se isti usvoji u celini kao osnovan.

 Troškove postupka nije tražila, dokaze je predložila.

 Tužena u odgovoru na tužbu nije osporila tužbu i navode u tužbi, priznala tužbeni zahtev u celosti kao osnovan sa tvrdnjama da su sve činjenice navedene u tužbi istinite.

Imajući u vidu činjenicu da je tužena priznala tužbeni zahtev u celosti i materijalne dokaze u spise predmeta: Ugovor o kupoprodaji nekretnine od 14.08.1981.godine, posedovni list br.217, KZ Jažince, zaveden pod br.800/04 od 05.04.2004.godine, Sertifikat o pravima na nepokretnu imovinu br.27-3329 od 10.01.2018.godine, KZ Jažince, Opština Štrpce, izvod iz matične knjige umrlih od strane Opštine Štrpce – Kancelarije civilnog stanja, br.protokola

....; redni br...;, od 27.08.2014.godine i nalaz veštaka geometra od 20.05.2014.godine, sud je odlučio kao u izreci presude na osnovu čl.152 Zakona o parničnom

postupku a u vezi sa odredbom čl.40 st.1 Zakona o vlasništvu i drugim stvarnim pravima i odredbi čl.28.st.4 Zakona o osnovama svojinsko - pravnih odnosa.

Odluka o troškovima postupka doneta je shodno čl.450 Zakona o parničnom postupku.

**OSNOVNI SUD U UROŠEVCU – OGRANAK U ŠTRPCU**

**P.br.7/2018 od dana 15.02.2018.godine**

 S u d i j a

 **Bersim Šaipi**

**PRAVNA POUKA:**

Protiv ove presude dozvoljena je žalba

 u roku od 15 dana od dana prijema otpravka iste,

Apelacionom sudu u Prištini, a preko ovoga suda.

 **D.N.**

 - punomoćniku tužulje

 - tuženoj

 - u spise predmeta